**זלמן חייקין** (1909 – 1944) היה פועל עברי ופעיל חברתי, יזם ספורט בתחומי שחיה ושיט. נפטר ממחלה בגיל 36.

משפחה וילדות
------------

זלמן חייקין נולד בשנת 1909 לאברהם חייקין ואשתו (לבית לוריא) שחיו בפולטבה שבאוקראינה, אח לבת-שבע שנולדה בשנת 1895.

המשפחה הייתה מפעילי הציונים הסוציאליסטים ברוסיה. היו מעורבים בהקמת הגנה עצמית של היהודים בעירם כנגד הפוגרומים.

* משפחת חייקין בפולטבה, זלמן ראשון בימין.משפחת חייקין בפולטבה, זלמן ראשון בימין.

ציונות ועלייה
-------------

זלמן חייקין, שנקרא בפי כל זיאמה, הצטרף בגיל 15 לשורות הנוער הלאומי בהסתדרות הצופים בפולטבה שהיו לגרעין המייסד של תנועת השומר הצעיר ברוסיה. על פעילותו זו נאסר וגורש מרוסיה בשנת 1927. הוא הגיע לארץ ישראל כאן הצטרף לחבריו שעבדו ביבוש ביצות כברה ליד זכרון יעקב.

הקבוצה נדדה לחצר כנרת והייתה לגרעין המייסד של קיבוץ אפיקים. הם עבדו גם בבניית תחנת הכוח בנהריים.

לייקין היה גם חובב צילום, צילם רבות את חבריו במשימות השונות.

* חייקין וחבריו בבניית סכר נהריים.חייקין וחבריו בבניית סכר נהריים.
* חייקין וקבוצת חברים באפיקים.חייקין וקבוצת חברים באפיקים.

קשר לימאות
----------

### ספורט ימי

כחובב ספורט ימי ארגן חייקין את צליחת הכנרת הראשון.

בשנת 1931 עקב ויכוח רעיוני עזב את אפיקים ועבר לחיפה כפועל בניין – ברזלן. בנוסף לעבודתו הקים בשנת 1935 את הסקציה הימית של ארגון הפועל, קבוצת "עוגן" וראשית ההכשרה הימית בארץ ישראל שהייתה הייסוד לספנות עברית.

מויכוח רעיוני עזב חייקין את הקיבוץ ועבר לחיפה בה עבד כפועל בנין ומשיט סירה בנמל.

כברזלן השתתף בבניית מפעל המלח בעתלית.

עם פרוץ מלחמת העולם השנייה מתגייס חייקין לצי הבריטי על ספינה שולת מוקשים ימיים.

* חייקין עם חברים בשיט מפרשית בכנרת, 1931.חייקין עם חברים בשיט מפרשית בכנרת, 1931.
* חייקין עם שייטים על מפרשית בנמל חיפה.חייקין עם שייטים על מפרשית בנמל חיפה.
* חייקין מימין כפועל בנין במפעל המלח בעתלית.חייקין מימין כפועל בנין במפעל המלח בעתלית.
* חייקין נוהג סירת עבודה בנמל חיפה.חייקין נוהג סירת עבודה בנמל חיפה.
* חייקין יורד כאמודאי בספינת הצי המלכותי 1944.חייקין יורד כאמודאי בספינת הצי המלכותי 1944.

### שיוט הערים

 ערך מורחב – **שיוט הערים**  

השיוט הראשון התקיים ב-25 במאי 1939 מתל אביב לחיפה כנגד רוח צפונית חזקה. השתתפו שלוש סירות וחייקין הוביל את הסירה "ויצמן". בהמשך הוקדשו השיוטים לזכרו של זיאמה חייקין. מחלוצי הפעולה הימית בהפועל ובישוב. זיאמה אשר השתף בשיוט הראשון והיה ממארגניו והשיוט נקרא על שמו לאחר שנפטר בשנת 1944.

משפחה
-----

 ערך מורחב – **בת-שבע חייקין**  

האחות בת שבע חייקין הושפעה מהציונות עלתה לארץ ישראל ולמדה הוראה בסמינר לוינסקי. בשנת 1914 נסעה לביקור ברוסיה ותקעה למלחמת העולם הראשונה. עלתה שוב ב-1924 הצטרפה לקיבוץ יגור. הייתה פעילה בהסתדרות וניהלה את מחלקת החינוך והנוער. נפטרה ביגור באפריל 1946 על שמה בית התרבות "בית בת שבע".

חייקין נישא למרים ובשנת 1936 נולד להם בן אברהם חייקין.

* זיאמה מימין עם אחותו בת שבע עם חבר בקיבוץ יגור.זיאמה מימין עם אחותו בת שבע עם חבר בקיבוץ יגור.
* חייקין ואשתו מול ביתם בחיפה.חייקין ואשתו מול ביתם בחיפה.

בעת עבודתו בנמל חיפה באוקטובר 1944 פגע בו נגיף מחלת הדבר. והוא מת מהמחלה ב-20 באוקטובר. השאיר את אלמנתו מרים ובנו היחיד אברהם.

קריאה נוספת
-----------

ויקישיתוף מדיה וקבצים בנושא **זלמן חייקין** בוויקישיתוף

קישורים חיצוניים
----------------

* **אוסף התמונות שצילם זלמן חייקין** באתר "ביתמונה".
* נדב מן, **משפ' חייקין: ציונות סוציאליסטית אינה מילה גסה**, ynet, 24 ביוני 2011.
* נדב מן, **אוסף חייקין: טרומפלדור, בן גוריון, וטיול למצרים**, ynet יולי 2011.
* נדב מן, **בוא אלינו לים: על שיט בכנרת והפלגה לסוריה**, ynet, יולי 2011.
* **שיוט הערים ה-11 על שם זיאמה חייקין**, אתר הספרייה הלאומית.
* **שיוט הערים על שם זיאמה חייקין** באתר האנציקלופדיה העירונית תלאביב. 16 באוקטובר 2016.

הערות שוליים
------------

1. ↑  ראה קישור לאתר "ביתמונה"
2. ↑  התאגדות לתרבות גופנית הפועל, 25 שנות הפועל, **25 שנות הפועל**